بيخبّروا عن رجّال مجنون كان قاعد بباحة الضّيعة، حامل غربال وعم بيغربل الهوا، تقدّم منّو شاب وسألو: شو عم تعمل؟
جاوبو: عم غربل الأصدقاء.
سألو الشّب مين يلّي نزلوا من الغربال؟
قلّو :
"الغدّارين، السّارقين، المتملّقين، الأنانيّين، أصحاب الوجهين، ناكري الجميل، خائني العشرة، المنافقين..."
وبلحظة كمّل الشّاب طريقو حزين لأنّو إكتشف إنّو الصّداقة صارت نادرة بعالم اليوم.
الزّوّادة بتقلّي وبتقلّك :
بتقدر يكون عندك كتار يلّي هنّي رفاق سفر، أو عمل، أو دراسة، قلال هنّي الأصدقاء، بس لازم تنتبه من كترة الأصحاب، والله معك.